Մոլդովական Խորհրդային Սոցիալիստական Հանրապետությունը գտնվում է ԽՍՀՄ եվրոպական մասի ծայր հարավարևմտքում։ Սահմանակից է Ռումինիային։ Տարածությունը՝ 33,7 հազար կմ քառակուսի, բնակչությունը 4083 հազար (1984)։ Ազգության կազմը (1979-ի մարդահամարի տվյալներով, հազար մարդ), մոլդովացիներ՝ 2526, ուկրաինացիներ՝ 561, ռուսներ՝ 506, գագաուզներ՝ 138, բուլղարներ՝ 81, բուլղարներ՝ 80 և այլք։ Բնակչության միջին խտությամբ (1 կմ քառակուսու վրա՝ 120,3 մարդ, 1983) ԽՍՀՄ-ում գրավում է առաջին տեղը։ Մայրաքաղաքը՝ Քիշնև (605 հազար բնակիչ, 1984)։ Խոշոր քաղաքներն են (հազար մարդ)․ Տիրասպոլը (154), Բելցին (139), Բենդերին (114)։ Կառուցվել են նոր քաղաքներ․ Ռիբնիցա, Գուբոսարի, Ունգենի, Եդինցի։ Հանրապետությունը վարչականորեն բաժանված է 39 շրջանի, ունի 21 քաղաք, 46 քտա։